تورکیه‌نین باکی‌داکی بؤیوک ائلچیلیگی، آذربایجانین باشکندی باکی‌نین مختلیف ائلچه‌لرینده یاشایان داغلیق قاراباغ کؤچکونلرینه قیدا یاردیمی ائتدی.
ائلچیلیگین گیریشیمی ایله، تورک قیزیل آیی‌نین قاتقی‌لاری ایله حاضرلانان ییرمی بش کیلولوق دایانیق‌لی ارزاق قوتولاری، تخمینا 330 کؤچکون عائله‌سینه پایلانیلدی.
تورکیه‌نین باکی‌داکی ائلچیسی ارکان اؤزاورال، آذربایجانین ان بؤیوک سیاسی و سوسیال مسئله‌سینین داغ‌لیق قاراباغ پروبلئمی اولدوغونو، بو پروبلئمین بیر ده اینسانی اؤلچوسونون اولدوغونو دئدی.
آذربایجانین مختلیف بؤلگه‌لرینده، یئرلرین‌دن، یوردلاریندان‌ ائدیلمیش 1 میلیون‌دان چوخ کؤچکونون یاشادیغینی خاطیرلا‌دان اؤزاورال، بو وضعیتین آذربایجان اوچون بعضی سوسیال پروبلئم‌لر دوغوردوغونو قید ائده‌رک،
"بیز ده بو پروبلئم‌لرین آزالدیلماسینا کؤمک ائتمک مقصدیله 330 دولاییندا عائله‌یه یاردیم کامپانیاسی گئچیردیک. بو جور یاردیم‌لاریمیزا بون‌دان سونرا دا داوام ائدجییک" شکلینده دانیشدی.
